2019. gada 7. maijā Rīkojums Nr. 217

Rīgā (prot. Nr. 23 9. §)

**Par nekustamā īpašuma daļas atsavināšanu pierobežas ceļa zemes nodalījuma joslai ap Ikažencu novērošanas torni**

1. Atļaut Iekšlietu ministrijai atsavināt nekustamā īpašuma "Ausekļi" (nekustamā īpašuma kadastra Nr. 6086 007 0028) daļu – zemes vienību (zemes vienības kadastra apzīmējums 6086 007 0300) 0,7553 ha platībā – Robežnieku pagastā, Krāslavas novadā, kas nepieciešama pierobežas ceļa zemes nodalījuma joslas uzturēšanai ap Ikažencu novērošanas torni, par 748,76 *euro* atbilstoši noteiktajai atlīdzībai.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minētā nekustamā īpašuma daļas atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents A. K. Kariņš

Iekšlietu ministrs S. Ģirģens